
Pregledni znanstveni rad 


Već od samih početaka gradnje u prvoj polovici 19. stoljeća željeznice su pre- 
poznate kao sredstvo ne samo gospodarskog, nego i sveg društvenog razvoja. Gradile 
su ih države, ali i privatnici na temelju koncesija. Cilj našeg rada je razmotriti 
primjenu instituta koncesije te pravne vidove tog instituta u Kraljevini Hrvatskoj 
i Slavoniji od 1848. do 1918. godine. 

U prvom dijelu rada nastojimo utvrditi u kojoj je mjeri model koncesije primi- 
jenjen za gradnju željeznica. U drugom dijelu rada razmotrena su pobliže pitanja 
nadležnosti za dodjelu koncesije, postupak, akt kojim se stjecala koncesija, forma 
u kojoj je podjeljivana, mogućnost njezine izmjene i prijenosa, prava i dužnosti 
koncesionara te prava koncedenta, nadzor nad koncesioniranim željeznicama, 
rješavanje sporova te prestanak koncesijskog odnosa. 

Ključne riječi: koncesija, dozvola, željeznice, Kraljevina Hrvatska i Slavonija, 
pravna povijest 


1. UVOD 


Institut koncesija u hrvatskom pravnom poretku ponovno je dobio na važ- 
nosti nakon 1990. godine uvođenjem tržišnoga gospodarstva. Važnost koncesija 
u suvremenom hrvatskom pravu možemo promatrati kroz nekoliko dimenzija: 
znanstvenu, normativnu i praktičnu. Što se znanstvenih radova tiče, posljednjih 
dvadesetak godina napisan je velik broj članaka koji razmatraju pravni institut 

koncesije. U normativnom pogledu, osim općeg zakona o koncesijama, donese- 
no je mnogo posebnih zakona kojima je uređen institut koncesije u pojedinim 
upravnim područjima. Praktična dimenzija očituje se u čestoj primjeni instituta 
koncesije. Aktualnost i važnost teme dodatno su potencirani donošenjem novog 
Zakona o koncesijama (Narodne novine, 125/2008) i promjenama pravnog 
uređenja instituta koncesije u pojedinim upravnim područjima. 

Suprotno tome, koncesije na željeznicama nisu bile predmet značajnijih 
recentnih znanstvenih rasprava. Tome je vjerojatno i razlog činjenica da institut 
koncesije na željeznici u Republici Hrvatskoj, iako zakonski uređen u Zakonu o 
željeznici (Narodne novine, 123/2003, 194/2003, 30/2004, 153/2005, 79/2007, 
75/2009), još nije primijenjen u praksi. 

Nadalje, iako su suvremena razmatranja instituta koncesije vrlo brojna, 
pravnopovijesni pristup navedenom institutu zanemaren je. Pravnopovijesnih 
istraživanja instituta koncesija na željeznicama također nema, iako željeznice 
zaokupljaju pozornost mnogih povjesničara, geografa i ekonomista. 

Predmet ovog rada su koncesije na željeznicama u Kraljevini Hrvatskoj i 
Slavoniji u razdoblju od 1848. do 1918. godine. Cilj rada je istražiti pravne 
vidove instituta koncesije na željeznici. 

Rad je podijeljen na dva dijela. U prvom dijelu kronološki se u bitnim crtama 
razmatra problematika gradnje željeznica u Kraljevini Hrvatskoj i Slavoniji i 
donošenje važnijih pravnih propisa za područje željeznica. Drugi dio usmjeren 
jena pravne aspekte koncesija na željeznici. Pojedini pravni instituti promatrani 
su normativno, no pokušali smo također odgonetnuti i neke društvene čim- 
benike koji su utjecali na promjene prava. Osobito smo imali u vidu razvojnu 
dimenziju, pa smo u skladu s tom težnjom nastojali razmotriti svaki od pravnih 


instituta u vremenu. 

2. IZGRADNJA ŽELJEZNICA U KRALJEVINI HRVATSKOJ I 
SLAVONIJI 

2. 1. Izgradnja željeznica do sklapanja Austro-ugarske nagodbe 
Prva željeznica u Europi, a i u svijetu, sagrađena je u Engleskoj 1825., a vrlo 


brzo prve su željezničke pruge sagrađene i u ostalim dijelovima Europe. Prve 


pruge sagrađene su u Francuskoj 1832., au Njemačkoj i Belgiji 1835. godine. 

U Habsburškoj Monarhiji prva je željeznica sagrađena i puštena u promet 30. 
rujna 1828. godine od Českih Budejovica do Kerschbauma.! 

Budući da je gradnju željezničke mreže trebalo planirati, službena austrijska 
politika već je 1841. godine donijela plan željezničke mreže za cijelu Monarhiju. 
Prema tom planu ishodište željezničke mreže trebao je biti Beč, a značajka plana 
bila je i u tome što nije predviđao ni kilometra pruge u Ugarskoj. I Mađari su 
već 1836. godine, uviđajući važnost pruga, donijeli svoj plan željezničke mreže 
s Peštom kao središtem i s prugom Pešta - Rijeka kao jednom od najvažnijih 
pruga.“ Gradnja željeznica u Monarhiji praćena je stalnim sukobom austrijske 
i mađarske politike. Austrija je u tom sukobu bila uspješnija pa je 1848. godine 
od 1626 kilometara sagrađenih pruga u Monarhiji čak 1267 kilometara bilo u 
austrijskim nasljednim zemljama. 

Situaciju u Kraljevini Hrvatskoj i Slavoniji također možemo promatrati 
kroz dimenzije planiranja i gradnje. Što se samog planiranja tiče, hrvatsko 
je građanstvo izrađivalo razne planove i prijedloge željezničkih pruga već u 
tridesetim godinama 19. stoljeća.“ Do konkretnog djelovanja vlasti došlo je 
1844. godine kad je Hrvatsko-ugarski sabor podijelio prvu koncesiju za gra- 
dnju željeznice kroz Hrvatsku i Slavoniju. Međutim, ni ta, a ni jedna druga 
željeznica nije na teritoriju Kraljevine sagrađena do 1848. godine. 

U prvoj polovici 1849. godine dolazi do smirivanja političke situacije u 
Monarhiji i do donošenja Ožujskog ustava. Poslovi željeznica prema ustavu 
dio su nadležnosti središnjih tijela vlasti.“ Ukidanje Ustava Silvestarskim 


patentom“ nije donijelo bitne promjene glede željeznica. Gradnja željezničke 

na suhom i na vodi, željeznice, pošte i telegrafe kao posao središnje države. 


Carski patent od 31. prosinca 1851., u: Zemaljsko - zakonski i vladni list za kraljevine 
Hrvatsku i Slavoniju, komad I, Zagreb, 1852., str. 12 - 14. 

mreže u tom je razdoblju pod dominantnim utjecajem austrijske politike, a vlast 
forsira gradnju pravca Beč - Trst. Država od 1849. godine gradnju željeznica 
vodi u svojoj režiji i tako je bilo sve do 1854. godine.“ Nastupanjem velike 
gospodarske i financijske krize dolazi do krize državnih financija", a vlast se, 
da bi popunila proračun, odlučila na davanje željeznica u koncesiju.“ Pravni 
okvir za to donesen je 14. rujna 1854. Naredbom o podjeljivanju dozvola za 
građenje privatnih željeznica (dalje u tekstu: Naredba iz 1854.).'! 

Nakon donošenja Naredbe krenulo se s davanjem koncesija. Bogati podu- 
zetnici i veleposjednici potpomognuti bankarskim kapitalom formirali su razna 
privatna društva koja su se prijavljivala za gradnju, ali i za preuzimanje već 
postojećih pruga. Općenito, bila je riječ o konkurenciji privatnog kapitala za 
preuzimanje što atraktivnijeg pravca. Među društvima treba istaknuti Društvo 
orijentalnih željeznica koje je 1856. godine dobilo koncesiju za gradnju više 
atraktivnih pravaca između južne željeznice i Dunava s glavnom prugom od 
Beča preko Soprona, Nagykanizse, Pečuha i Osijeka do Zemuna. Prugu je u 
nastavku trebala graditi Turska preko Srbije i Turske do Carigrada te preko 
Kosovske Mitrovice do Soluna.!? 

Najvažniji trenutak cijelog razdoblja zbio se krajem 1858. godine kad je 
međunarodnom konzorciju “K.k. privilegierte siidliche Staats - lombardisch- 
venetianische und central-italienische Eisenbahngesellschaft" (dalje u tekstu: 


Društvo južne željeznice) dana koncesija na gotovo sve južne pruge u Monarhiji 


U razdoblju od 1849. do 1860. godine Stulli razlikuje dvije faze razvoja, prvu fazu, koju 
karakterizira dominacija državnih željeznica, i drugu fazu od 1854/1855. godine, koju 
karakterizira uspostavljanje dominacije privatnih željeznica. Stulli, op. cit., str. 68. 
Proračunski manjak i zaustavljanje devalvacije državne valute vlast je pokušala riješiti 
i prisilnim zajmom 1854. godine. Zajam je raspisan za cijelu Monarhiju carskim 
patentom od 26. lipnja 1854. Upis zajma provodio se u srpnju i kolovozu 1854., a 
zajam je trebalo otplatiti tijekom četiri godine. Vidi više u Gross, Mirjana, Počeci moderne 
Hrvatske, Ljubljana, 1985., str. 150 - 152. 

Tako i Stulli, op. cit., str.70. 


Naredba ministarstva za tergovinu, obert i javne gradjevine od 14. rujna 1854., 

kriepostna za svekolike krunovine, izim Krajine vojničke, o podieljivanju dozvolah za 
gradjenje privatnih željeznicah, u: Zemaljsko - vladni list za kraljevine Hrvatsku i Slavoniju, 
Zagreb, 1854., str. 603 - 609. 

Oglas c.kr. hervatsko - slavonskoga mjestoderžtva od 5. studenog 1856. br. 20403 u 
obziru konačne građevne i rukovne dozvole za istočnu željeznicu cezara Franje Josipa, 
u: Zemaljsko - vladni list za kraljevine Hrvatsku i Slavoniju, M. razdiel, Zagreb, 1856., str. 97 
- 104, vidi i Vujasinović, op. cit., str. 382. 

s netom dovršenom prugom Beč - Trst. Društvo je zadobilo presudnu ulogu na 
jugu Monarhije, a njegovim završnim formiranjem onemogućena je djelatnost 
Društva orijentalnih željeznica koje nije uspjelo sagraditi ni kilometar željeznice 
i na kraju je pripojeno Društvu južne željeznice.'? Već 1860. gotovo sve pruge 
u Monarhiji bile su privatizirane, a tako je ostalo i do sklapanja Austro-ugarske 
nagodbe. 

Za područje Kraljevine Hrvatske i Slavonije i nakon 1848. godine od najveće 
je važnosti bila gradnja pruge koja bi povezala istok Kraljevine sa Siskom te 
Sisak s hrvatskim primorjem jer su tim pravcem prevožene velike količine 
robe, najčešće žita, za izvoz.!“ Gradnja željeznice značila bi znatno povećanje 
transportnih kapaciteta te omogućila ubrzaniji napredak gospodarstva i izvla- 
čenje Kraljevina Hrvatske i Slavonije iz siromaštva. Takvoj hrvatskoj koncep- 
ciji suprotstavljali su se interesi austrijskog dvora i austrijskih kapitalista koji 
su bili zainteresirani samo za povezivanje Siska s prugom Beč - Trst. Tom je 
prugom, kao i ostalim pobočnim željeznicama, trebalo povećati dovoz robe u 
Trst. Za Kraljevine Hrvatsku i Slavoniju to bi značilo dokidanje tradicionalnog 
hrvatskog trgovačkog pravca Dunav - Jadran, a osobito zaostajanje hrvatskih 
sjevernojadranskih luka. Ipak, i tako zamišljena, željeznica od Siska do Zida- 
nog Mosta kao dijela tršćanske pruge nije dugo realizirana. Austrijske su vlasti 
takvu odgodu obrazlagale potrebom da se najprije sagradi glavna pruga Beč 
- Trst, a kao problem istican je i nedostatak novca. Teško da je takva argumen- 
tacija mogla utješiti stanovništvo Kraljevine koje je i sredinu pedesetih godina 
dočekalo bez kilometra “željezne ceste". 

Važan korak u smjeru gradnje prvih kilometara željeznice na prostoru Kralje- 
vine dogodio se 19. travnja 1857. kad je vladar podijelio koncesiju za gradnju 
pruge Sisak - Zagreb - Zidani Most međunarodnom društvu koje je predvodio 
grof Anton Szćchen, a koje su financirale Rothschildove banke. Neuspješan je 
pritom bio pokušaj hrvatskog konzorcija koji su činili slavonski veleposjednici 
predvođeni biskupom Strossmayerom da dobije koncesiju za prugu Vukovar 
- Zagreb - Zidani Most i prugu Zagreb - Karlovac - neodređeno mjesto na 


Jadranu. "> Davanje koncesije za taj pravac značilo bi deprivilegiranje Trsta i 


Stulli, op. cit., str. 92. 

Vujasinović, op. cit., str. 378, o važnosti trgovine pravcem od Dunava prema Jadranskom 
moru za Kraljevine Hrvatsku i Slavoniju vidi i Jelinović, Zvonimir, Borba za jadranske 
pruge i njeni ekonomski ciljevi, Zagreb, 1957., str. 68. 

Gross, op. cit., str. 236. 

skretanje dijela prometa prema nekoj hrvatskoj luci, a to je za bečki dvor bilo 
nedopustivo. 

Szćchenovo je društvo već 1858. godine pripojeno novoosnovanom Društvu 
južne željeznice koje je tim pripojenjem naslijedilo i koncesiju za gradnju pruge 
Zidani Most - Zagreb - Sisak.'* Društvo južne željeznice gradnju pruge kon- 
stantno je odgađalo, no nakon zamolbi Banske vlade i nakon pritiska vlade iz 
Beča prugu je ipak krenulo graditi 1860. godine. Konačno je pruga dovršena i 
puštena u promet krajem 1862. godine te je tako postala prva pruga u Kraljevini 
Hrvatskoj i Slavoniji. Tri godine poslije Društvo južnih željeznica sagradilo je 
i u promet pustilo prugu Zagreb - Karlovac. 


2. 2. Gradnja željeznica nakon sklapanja Austro-ugarske nagodbe 


Nakon sklapanja Austro-ugarske nagodbe dolazi do bitnih promjena u gradnji 
željeznica jer cjelokupni poslovi željeznica potpadaju pod zasebnu nadležnost 
austrijskog, odnosno ugarskog dijela Monarhije.'“ U podjeli nadležnosti između 
Kraljevine Hrvatske i Slavonije i Kraljevine Ugarske poslovi željeznica svrstani 
su u zajedničke poslove i na taj način de facto prepušteni Mađarima. Pravna 
osnova za podjelu koncesija na željeznicama u tom razdoblju stvorena je Na- 
redbom kraljevskog mađarskog ministra za javne radnje i promet o dozvolama 
za gradnju svakovrsnih željeznica na području mađarske krune od 20. travnja 
1868., broj 4973 (dalje u tekstu: Naredba iz 1868.)."? 

Središnja vlada odlučila je graditi u Kraljevini Hrvatskoj i Slavoniji državne 
pruge. Priliku za izlaz na more do “mađarske" luke Rijeke Mađari su dugo čekali 


i nisu je bili spremni prepustiti privatnom kapitalu. 


'* Stulli, op. cit., str. 92. 

Prema Austro-ugarskoj nagodbi postojali su poslovi koje su austrijski i ugarski dio Mo- 
narhije trebali voditi sporazumno i po zajedničkim načelima. Uređenje željezničkih 
pruga koje su u interesu obiju državnih pola Monarhije bilo je takav posao, s tim da 
je državama u nemogućnosti postizanja sporazuma ostajalo pravo samostalno odlučiti, 
Žigrović-Pretočki, Ivan, Upravno pravo, Bjelovar, 1911., str. 26, 27. 

Naredba od 20. travnja 1868., broj 4973, o dozvolama za gradnju svakojakih privatnih 
željeznica na teritoriju ugarske krune, proglašena okružnicom kr. hrvatsko - slavonsko 
- dalmatinske zemaljske vlade, odjela za unutarnje poslove, od 31. siječnja 1892. godine, 
broj 41958, u: Smrekar, Milan, Priručnik za političku upravnu službu u Kraljevinah 
Hrvatskoj i Slavoniji, knjiga V., Zagreb, 1905., str. 851 - 857. Naredba je trebala biti 
privremena, samo do donošenja zakona o gradnji mađarskih željeznica. Ipak, Naredba je 


kao izvor prava navedena i u dozvolnim ispravama s kraja 19. stoljeća. 

Ostvarenje nauma središnje vlade već u samom početku priječilo je Društvo 
južnih željeznica koje je u koncesijskoj ispravi imalo zajamčeno pravo prvenstva 
na gradnju pruga na desnoj obali Dunava. 1? Mađari su, stoga, već 1867. izvršili 
pritisak da se odredba o pravu prvenstva promijeni. Pritisak je uspio i Društvo 
je na sedam godina odustalo od svojeg prava.“ 

Nakon toga, vlasti su počele pripremati gradnju pruge Zakany - Rijeka. Prvi 
dio pruge od Zakanya do Zagreba sagrađen je i pušten u promet 1870., a tri 
godine poslije završena je i gradnja pruge Karlovac - Rijeka te je na taj način 
Mađarska povezana s Rijekom.*' Ta veza ipak nije bila nesmetana jer je Društvo 
južne željeznice u koncesiji imalo prugu Zagreb - Karlovac. Da bi ostvarila 
neometanu vezu, Ugarska je tu prugu prekupila 1880. godine. 

Glavna značajka razdoblja od 1867. do 1880. godine gradnja je pruga kroz 
Kraljevine Hrvatsku i Slavoniju u državnoj režiji. Privatni interes za gradnju 
pruga i u tom je razdoblju postojao, pa tako Karaman spominje podatak da 
je samo u razdoblju od 1869. do 1873. godine, prema podacima zajedničkog 
ministarstva prometa, zatraženo oko 60 pretkoncesija za pruge u sjevernoj 
Hrvatskoj, s tim da je u 30-ak slučajeva izdana pretkoncesija.“* Do gradnje na 
temelju koncesije ipak nije došlo zbog političkih razloga i financijske krize. 

Nakon što je završila gradnju glavnih pruga Ugarska se toliko istrošila da 
joj nije ostalo kapitala za gradnju mjesnih pruga. Rješenje za gradnju tih pruga 
nađeno je u institutu koncesije. Pravna osnova za podjelu koncesija donesena je 
Zakonskim člankom o željeznicama mjesnog interesa 1880. godine.“ Taj zakon, 
osim što je predviđao gradnju željeznica na temelju koncesije, sadržavao je i 
mnogobrojne povlastice koje su koncesionarima trebale pripasti. Bila je riječ o 
oslobođenju od plaćanja biljegovine i pristojbi za sve ugovore za vrijeme dok 
se željeznica gradi, oprostu od biljegovine i pristojbi za prvo izdanje dionica, 
općem oprostu od plaćanja poreza na vrijeme od 30 godina, oslobođenju od 
plaćanja otpremnog poreza na 10 godina (čl. 5. i 6.). Erarska ili zakladna dobra 


"Pravo prvenstva podijeljeno je Društvu južne željeznice na isto vrijeme kao i sama 


koncesija, dakle na 90 godina, s početkom od 1. siječnja 1865. godine (čl. 3. i čl. 25. 
koncesijske isprave). Koncesijska isprava dana Društvu južne željeznice, u: Die Concession 
der Osterreichischen Siidbahmn - Gesellschaft, A. Th. Michel, Graz, 1863. 

Gross, Szabo, op. cit., str. 354. 

Vujasinović, op. cit., str. 378 - 381. 

"" Karaman, Igor, op. cit., str. 156. 
"Zakonski članak XXXI.: 1880. zajedničkoga hrvatsko - ugarskoga sabora o željeznicah 
mjestnog interesa, u: Sbornik zakonah i naredbah valjanih za kraljevine Hrvatsku i Slavoniju, 


Zagreb, 1880., str. 235 - 239. 

koja su bila pod državnom upravom, a u gradnji željeznice imala su interes, 
bila su dužna financijski potpomoći gradnju (čl. 7). Gradnju su pod određenim 
uvjetima mogle pomagati i općine (čl. 9., 10.). 

Analizom sadržaja zakona o željeznicama mjesnog interesa dolazimo do 
zaključka da se od 15 zakonskih članaka čak njih devet odnosi na neki oblik 
financijske pomoći koncesionarima. 

Izmjene i dopune Zakonskog članka o željeznicama mjesnog interesa pro- 
vedene su osam godina poslije Zakonom o izmjenama i dopunama zakona 
o željeznicama mjesnog interesa.“* Donošenje tog Zakona ipak nije značilo 
radikalnu promjenu koncepcije, nego više ispravljanje uočenih nedostataka 
prvotne koncepcije. 

Da bi dodatno potpomogla željeznice s malim prihodom, vlast je tijekom 
80-ih godina donijela i Zakonski članak o željeznicama s malim prihodom, 
koje iziskuju državnu garanciju.“ Zakon je uređivao model pomoći privatnim 
željeznicama koje nisu pozitivno poslovale, a za koje je država garantirala. 
Kriterij pozitivnog poslovanja bilo je podmirivanje godišnje rate prvenstvenih 
zajmova. Ako ih željeznica nije mogla namiriti, Vlada je imala pravo preuzeti 
upravu nad željeznicom (čl. 1., st. 1.). Željeznicu je mogla voditi država u 
vlastitoj upravi, a mogla ju je i predati na upravu društvu priključne privatne 
željeznice. Društvu su na taj način nametnuta ograničenja u upravljanju s 
ciljem da željeznica pod takvom upravom postane financijski sposobna pod- 
mirivati rate zajma. Stavljanje pod upravu trebalo je biti samo privremeno, pa 
je društvo, u slučaju da željeznica tijekom pet godina ostvari dobitak dovoljan 
za podmirenje rate zajma te ne zatraži državnu garanciju, moglo od države 
zahtijevati ukidanje takvih ograničenja (čl. 4.). 

Koncesije su u razdoblju od 1880. godine pa do kraja Monarhije za gradnju 
mjesnih željeznica najčešće tražili bogati poduzetnici koji su gradili željeznice 
kako bi unaprijedili svoje poslovanje i povećali zaradu. Oni su bili već tad 
svjesni što znači biti prometno isključen i nepovezan.** 


Zakonski članak IV: 1888. zajedničkoga ugarsko - hrvatskoga državnoga sabora o 
preinačenju i nadopunjenju zakonskoga članka XXXI. od godine 1880. o željeznicah 
mjestnoga interesa, u: Shornik zakonah i naredbah valjanih za kraljevine Hrvatsku i Slavoniju, 
Zagreb, 1888., str. 185 - 191. 

"Zakonski članak XXIV:: 1883. zajedničkoga hrvatsko - ugarskoga sabora o željeznicah s 
malim prihodom, koje iziskuju državnu garanciju, u: Sbornik zakona i naredbi valjanih za 
kraljevine Hrvatsku i Slavoniju, Zagreb, 1883., str. 313 - 315. 

* Željeznice su u to vrijeme, a i kasnije, bitno utjecale na atraktivnost pojedinog kraja 


te na migracije unutar Kraljevine Hrvatske i Slavonije. O značenju pruga za razvoj 

Jedna od prvih koncesija dodijeljena je 1884. godine Mirku pl. Josipoviću iz 
Hrvatskog zagorja za gradnju željeznice od Čakovca do Zagreba." Ta je željeznica 
trebala proći kroz Zagorje i tako omogućiti njegovu prometnu povezanost, no 
osnovni motiv za traženje dozvole bio je taj što je Josipović bio dioničar ugljeno- 
kopa u Konjšćini i lječilišta u Krapini.** I u ostalim dijelovima Kraljevine javljale 
su se grupacije koje su u gradnji željeznica vidjele materijalni interes. Gradnja 
slavonsko-podravske željeznice dozvoljena je 1889. godine (tzv. Gutmannova 
željeznica). Bogati pojedinci tražili su dozvolu i za gradnju željeznice Križev- 
ci - Bjelovar - Virovitica - Barcs*“, a 1896. Dioničko društvo lonjskopoljske 
željeznice dobilo je dozvolu za gradnju lonjskopoljske željeznice.*' To su samo 


sjeverozapadne Hrvatske vidi Feletar, Dragutin, Historijsko-geografsko značenje pruga u 
sjeverozapadnoj Hrvatskoj, str. 31 - 43, u: 140 godina željeznice u Zagrebu: (1862. - 2002.), 
zbornik znanstvenog skupa, Zagreb, 2003. 

Zakonski članak XXXI.: 1884. zajedničkoga hrvatsko - ugarskoga sabora o izgrađenju 
čakovačko - zagrebačke (zagorske) željeznice mjestnoga interesa, u: Sbornik zakonah i 
naredbah valjanih za Kraljevine Hrvatsku i Slavoniju, Zagreb, 1884., str. 358 - 371. 
Vujasinović, op. cit., str. 387. 

Dozvolna isprava uzkotračne vicinalne željeznice Belišće - Kapelna (slavonska podravska 
željeznica), u: Sbornik zakona i naredbi valjanih za kraljevine Hrvatsku i Slavoniju, Zagreb, 
1889., str. 384 - 394. Uz nju su važni i Zakonski članak XXI.: 1896. zajedničkoga ugarsko 
- hrvatskoga državnoga sabora kojim se dozvoljuje uzkotračna parovozna vicinalna 
željeznica Viljevo - Kapelna - Noskovci, u: Sbornik zakona i naredbi valjanih za kraljevine 
Hrvatsku i Slavoniju, Zagreb, 1896., str. 394 - 395., i Zakonski članak XXV.: 1898. 
zajedničkoga ugarsko - hrvatskoga zajedničkoga sabora kojim se dozvoljuje uzkotračna 
parovozna željeznica Belišće - Prandauovci, u: Sbornik zakona i naredbi valjanih za kraljevine 
Hrvatsku i Slavoniju, Zagreb, 1898., str. 409 - 410. 

*  Dozvolna isprava za parostrojnu vicinalnu željeznicu Križevac - Belovar, u: Sbornik 
zakona i naredbi valjanih za kraljevine Hrvatsku i Slavoniju, Zagreb, 1893., str. 415 - 427, 
Zakonski članak XI.: 1899. kojim se dozvoljuje parovozna vicinalna željeznica Belovar 
- Virovitica, u: Sbornik zakona i naredbi valjanih za kraljevine Hrvatsku i Slavoniju, Zagreb, 
1899., str. 636 - 637, Zakonski članak XXV: 1904. zajedničkoga ugarsko-hrvatskoga 
državnog sabora o sjedinjenju dozvolnih isprava vicinalnih željeznica Križevac - Bjelovar 
i Bjelovar - Virovitica, u: Shornik zakona i naredbi valjanih za kraljevine Hrvatsku i Slavoniju, 
Zagreb, 1904., str. 495 - 509, Naredba kr. hrvatsko - slavonsko - dalmatinske vlade, 
unutarnjega odjela od 2. siječnja 1910., broj 72694, o proglašenju dozvolne isprave 
za gradnju i promet krilne pruge Kloštar - Virje, u: Sbornik zakona i naredbi valjanih za 
kraljevine Hrvatsku i Slavoniju, Zagreb, 1910., str. 1030 - 1050. 

"Zakonski članak XIII.: 1896., zajedničkoga hrvatsko - ugarskoga državnoga sabora kojim 
se dozvoljuje željeznica lonjske doline, u: Sbornik zakona i naredbi valjanih za kraljevine 
Hrvatsku i Slavoniju, Zagreb, 1896., str. 366 - 378. 


870 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


neke od mjesnih željeznica koje su postojale na teritoriju Kraljevina Hrvatske 
i Slavonije.“ 


3. NADLEŽNOST, POSTUPAK DODJELE KONCESIJE I DOZVOLA 
3. 1. Nadležnost za dodjelu koncesije 


Poslovi željeznica od 1850. do 1859. godine bili su u nadležnosti središnjeg 
Ministarstva trgovine, obrta, javnih građevina i prometa. Poslovi gradnje 
željeznica kratko su vrijeme bili i u nadležnosti Ministarstva financija (1860. 
- 1861.) i do pred nagodbu u nadležnosti Ministarstva za trgovinu i narodno 
gospodarstvo (1861. - 1867.).* Do 1854. godine sam je vladar bio nadležan za 
dodjelu prethodne dozvole. Od 1854. godine prethodnu dozvolu dodjeljivalo je 
ministarstvo nadležno za poslove željeznica koje se prije podjele dozvole moralo 
sporazumjeti s Ministarstvom unutarnjih djela i s Vrhovnim zapovjedništvom 
vojske (Naredba, 1854., čl. 2., st. 1.). Ministar trgovine zaprimao je i molbu 
za dodjelu koncesije, ali o njoj nije odlučivao, nego ju je zajedno sa svojim 
mišljenjem dostavljao vladaru na odluku. Za dodjelu koncesije je prema Naredbi 
iz 1854. ostao nadležan vladar (čl. 2., st. 2.). 

Nakon sklapanja Nagodbe za dodjelu prethodne dozvole postao je nad- 
ležan ministar za javne radnje i promet koji je prije donošenja odluke bio 
dužan tražiti mišljenje mađarskog ministra za obrt i trgovinu i zajedničkog 
ministra rata (čl. 2. Naredbe iz 1868.). Za dodjelu koncesije nadležni su bili 
vladar i Hrvatsko-ugarski sabor zajedno (čl. 2. Naredbe iz 1868.). Nadležnost 
Hrvatsko-ugarskog sabora i vladara ipak nije bila predviđena za podjelu svih 
koncesija. Promjene je donio Zakon o željeznicama mjesnog interesa. Navedeni 
zakon u svom čl. 1., st. 1. sadržava odredbu o nadležnosti Ministarstva javnih 
radova i komunikacija za podjelu dozvola za mjesne željeznice. Ipak, stavak 2. 
navedenog članka ograničuje nadležnost Ministarstva jer određene slučajeve 


koncesioniranja željeznica ostavlja u nadležnosti Hrvatsko-ugarskog sabora, a 


**  Lajnert spominje ukupno 21 dioničko društvo koje je na teritoriju Hrvatske u razdoblju 


do 1918. upravljalo nekom od željeznica. Lajnert, Siniša, Ustroj željeznica u Hrvatskoj 
od Austro-Ugarske do danas, Zagreb, 2003., str. 43 - 56. O mjesnim željeznicama vidi i 
Alačević, Jerko, Građenje željeznica, Zagreb, 1950., str. 122 - 126. 


33 Vujasinović, op. cit., str. 375. 

samim tim i u nadležnosti vladara. Ti slučajevi su u Zakonu taksativno nave- 
deni, a bila je riječ o slučajevima željeznica koje služe za spoj dviju željeznica, 
željeznicama koje nastavljaju glavne pruge u njihovu glavnom pravcu i željez- 
nicama koje se grade uz uvjete i pogodnosti različite od uvjeta i pogodnosti 
propisanih Zakonom o željeznicama mjesnog interesa. Zakonom o izmjenama 
i dopunama Zakona o željeznicama mjesnog interesa, člankom 1., nadležnost 
zakonodavstva proširena je na dva nova slučaja tako da je zakonodavac postao 
nadležan i za dodjelu koncesija za one željeznice koje se grade do zemaljske 
granice te za željeznice koje su išle do vodenog puta kojim su plovili parobrodi. 
Iz tih je slučajeva vidljivo da je zakonodavcu i vladaru ostala nadležnost nad 


dozvoljavanjem svih “glavnih" mjesnih željeznica. 


3. 2. Postupak dodjele koncesije 


Već u Općim odredbama o dozvolnom sustavu koji se ima kod željeznica 
obdržavati pored najviših rješenja od 29. prosinca 1837. i 18. lipnja 1838. (dalje 
u tekstu: Opće odredbe), kao prvom austrijskom propisu o koncesioniranju 
željeznica, nalazimo neke odredbe o postupku.** Postupak za dodjelu koncesije 
bio je podijeljen u dva dijela, na prethodni postupak i na postupak dobivanja 
konačne dozvole (članak 3.). Prethodni postupak počinjala je zainteresirana 
osoba molbom. Cilj te faze postupka bio je ishoditi prethodnu dozvolu. Drugi 
dio postupka počinjao je novom molbom zainteresirane osobe. Interesent je 
trebao dokazati da je u prethodnom postupku dobio prethodnu dozvolu. U 
tom dijelu postupka važnu ulogu imala je komisija, sastavljena kod zemaljske 
vlade, koja je na terenu ispitivala sukladnost osnove za građenje željeznice s 
javnim interesom. Nakon ophoda predmet se s mišljenjem podnosio vladaru 
na rješenje (članak 7.). 

Naredba iz 1854. nastavlja s podjelom postupka u dva dijela. Prethodni 
postupak ostao je isti, no u drugom dijelu postupka uvedene su promjene. 'Io 


se ponajprije odnosi na sadržaj molbe. Interesent je u molbi trebao dokazati 


** Opće odredbe o dozvolnoj sustavi koja se ima kod željeznicah obdržavati polag najviših 


rješenjah od 29. prosinca iz 1837. i 18. lipnja 1838. godine preuzete su u pravni sustav 
Kraljevine Hrvatske i Slavonije 1853. godine Oglasom c.kr. banske vlade, glede dozvole 
za željeznička poduzeća i glede ustrojenja i nadziranja štedionicah; u Zemaljsko - vladni 
list, II. razdiel, Zagreb, 1853., str. 98 - 103. 


872 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


ne samo da mu je podijeljena prethodna dozvola, nego i da je željeznica koju 
namjerava graditi u javnom interesu te da će moći pribaviti novac za gradnju. 
Uz molbu je bio dužan priložiti osnovu poduzeća, projekt i izračun troškova, 
a na zahtjev ministarstva bio je dužan položiti jamčevinu (čl. 5.). Komisija 
sastavljena od vještaka i predstavnika građanskih i vojnih vlasti u krunovini 
ispitivala je sadržava li građevina nešto protivno zakonu, javnom interesu ili 
otprije stečenim privatnim pravima, a radi provjere činjenica mogla je provesti 
očevid. Postupak pred komisijom završavao je davanjem mišljenja o projektu 
željeznice. Ministarstvo trgovine o tom se mišljenju trebalo sporazumjeti s Mi- 
nistarstvom unutarnjih poslova i sa Zapovjedništvom vojske (čl. 6.). Postupak 
je završavao podnošenjem predmeta s mišljenjem vladaru na rješenje. 

Naredba iz 1868. godine zadržava podjelu postupka na dva dijela. Do 
bitnih promjena došlo je u drugom dijelu postupka uvođenjem rasprave pred 
Saborom. Rasprava je slijedila nakon postupka pred ministarstvom za javne 
komunikacije, a prethodila je postupku pred komisijom. 

Naredba iz 1868. godine uvela je i promjenu u formiranju komisije. Komisija 
se više ne formira na razini zemaljskih vlasti, nego je formira Ministarstvo javnih 
radova i komunikacija. Komisija je i dalje imala zadatak donijeti mišljenje, no 
s tim se mišljenjem moralo suglasiti samo Zapovjedništvo vojske. Suglasnost 
Ministarstva unutarnjih poslova nije se više tražila (čl. 6.). 

Naredbom Kr. ugarskog ministarstva za javne radnje i komunikacije od 
11. ožujka 1886. u pogledu projektiranja i gradjenja parovoznih željeznica“ 
reformiran je drugi dio postupka. Vođenje rasprave pred Saborom, prije nego 
što komisija izvrši izvide i da mišljenje, pokazalo se tijekom 20 godina prakse 
neodgovarajućim i neprikladnim rješenjem. Naredbom iz 1886. ispravljena 
je nelogičnost tako da je određeno da će se rasprava pred Saborom voditi tek 
nakon što komisija provede izvide i da mišljenje. 

Naredba iz 1886. osim promjene redoslijeda u postupanju sadržava i bitne 
odredbe o postupku pred ministrom. Taj dio postupka mogao je biti redoviti 
postupak i skraćeni postupak. U redovitom postupku molitelj koncesije morao 
je, da bi dobio koncesiju, najprije podnijeti općenite osnove (čl. 1.). Nakon 
ispitivanja općenitih osnova interesent je mogao početi izradu potankih osnova 


* Naredba kr. ugarskog ministarstva za javne radnje i komunikacije od 11. ožujka 1886. 


broj 40003 u pogledu projektiranja i gradjenja parovoznih željeznica, u: Smrekar, Milan, 
Priručnik za političku upravnu službu u kraljevinah Hrvatskoj i Slavoniji, knjiga V, Zagreb, 
1905., str. 857 - 860. 


Zbornik PEZ, 60, (3-4) 861-892 (2010) 873 


paih, nakon što su završene, podnijeti zajedno s općim osnovama ministarstvu 
(čl. 2.). Skraćeni postupak je omogućivao istodobno podnošenje općenitih i 
potankih osnova (čl. 3.). Osnove su se podnosile u dva primjerka, a ako nisu 
bile potpune, vraćale su se na dopunu (čl. 4.). Ako je Ministarstvo za javne 
radnje i komunikacije smatralo da su operati potpuni, komisija je izlazila na 
teren (čl. 5.). 


3. 3. Dozvola 


Građenje željeznica i prometovanje željeznicom može biti pridržano isključi- 
vo državi, a može biti i u potpunosti prepušteno privatnoj inicijativi. Općenito, 
poznato je pet sustava vođenja željeznica, a osnovni kriterij razlikovanja jest 
zastupljenost javnoga odnosno privatnog elementa. Sustav s potpunom domi- 
nacijom privatnog elementa naziva se čisti privatni sustav, a sustav s potpunom 
dominacijom javnog elementa naziva se čisti državni sustav. Ostala tri sustava 
nalaze se između tih dvaju, pa tako postoje mješoviti sustav s državom i pri- 
vatnikom, sustav u kojem država preuzima privatna poduzeća “u svoje ruke" 
i sustav u kojem su neke državne željeznice u privatnoj upravi.* Pravilo je 
ipak da i kod sustava s potpunom dominacijom privatnog elementa država u 
pravilu kontrolira barem jedan segment željezničkog sustava - podjelu dozvola. 
Ovdje još treba napomenuti da kod takvih dozvola, pravno gledano, nije riječ 
o dozvoli nego o povlastici.““ 

Sustav upravljanja željeznicom u Habsburškoj Monarhiji, a kasnije Austro- 
Ugarskoj, u pravilu je bio mješoviti sustav, s kretanjem prema polovima privatne 
odnosno državne dominacije. Prvi propis u Monarhiji koji je regulirao pitanje 
podjele dozvole privatniku da gradi željeznicu bio je austrijski propis poznat 
pod nazivom Opće odredbe o sustavu dozvole iz 1837. i 1838. godine. Nave- 
deni propis već u svojem prvom članku razlikuje željeznice za javnu upotrebu 
od željeznica za privatnu upotrebu te gradnju željeznica za javnu upotrebu od 


strane privatnika uvjetuje dobivanjem posebne dozvole. 


se Žigrović-Pretočki, op. cit., str. 380. 


*" Povlastice su akti kojima vlast točno određenim osobama podjeljuje pravo obavljanja 
neke djelatnosti koja je u pravilu zabranjena. Prava koja je osoba stekla na temelju 
izdane povlastice javna su, a ne privatna prava. Smrekar, Milan, Priručnik za političku 


upravnu službu u kraljevinah Hrvatskoj i Slavoniji, knjiga 1, Zagreb, 1899., str. 7. 


874 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


Sustav dozvole uveden je u Kraljevinu Hrvatsku i Slavoniju Carskom na- 
redbom od 16. studenog 1851., kojom se za svekolike krunovine izdaje Red 
o obavi iliti radnji željeznicah (dalje u tekstu: Željeznički red).** Članak 58. 
Željezničkog reda stavlja u dužnost privatnim željezničkim poduzećima da 
ishode dozvolu. Međutim, u vrijeme stupanja na snagu Željezničkog reda u 
Kraljevinama Hrvatskoj i Slavoniji nije bilo propisa o dozvolnom sustavu, od- 
nosno o koncesioniranju. Zbog toga su ni dvije godine poslije, u srpnju 1853., 
u pravni sustav Kraljevine preuzeti austrijski propisi iz 1837. i 1838. godine. 

Sustav dozvole uveden tim austrijskim propisima nazvat ćemo za potrebe 
rada prvim sustavom. Po tom sustavu postojale su dvije vrste dozvole, prethodna 
privremena dozvola i konačna dozvola (čl. 3. Općih odredbi). Koncesija je bila 
podijeljena tek konačnom dozvolom (čl. 10. Općih odredbi).* Pravni značaj 
stjecanja prethodne dozvole očitovao se u tome što je njezino stjecanje bilo uvjet 
za stjecanje konačne dozvole, a ujedno je i stjecatelju davalo pravo prvenstva 
na željeznicu u odnosu na druge osobe (čl. 3., st. 1. a) Općih odredbi). 

Sustav dozvole uveden Naredbom o koncesioniranju od 14. rujna 1854. 
nazvat ćemo drugim sustavom. Taj sustav kao i prvi gradnju željeznica za javnu 
upotrebu od strane privatnika uvjetuje postojanjem posebne dozvole (čl. 1.). 1 
taj sustav razlikuje dvije vrste dozvole, dozvolu za prethodne radnje i posebnu 
dozvolu. Ipak, određene razlike u odnosu na prvi sustav uvedene su s obzirom 


na pravni značaj prethodne dozvole. Prema tom sustavu stjecanje prethodne 


** Carska naredba od 16. studenog 1851., kojom se za svekolike krunovine izdaje red o 


obavi iliti radnji željeznicah, u: Zemaljsko - zakonski i vladni list za kraljevine Hrvatsku i 
Slavoniju, Zagreb, 1852., str. 25 - 57. 
Nakon sklapanja Nagodbe Željezničko - poslovni red iz 1851. godine preuzet je u zemlje 
ugarske krune člankom 8. carinsko-trgovačkoga saveza od 1867. godine. Red je preuziman 
u pravni sustav 1878., 1887., 1899. bez izmjena obnovom carinsko-trgovačkoga saveza, 
a dopunjen je 1907. godine Naredbom krug. ministarstva br. 6125 od 1907., kojom 
se do daljnje odredbe zakonodavstva sa odgovarajućim preinakama stavlja u krijepost 
željeznički poslovni red od g. 1851., u: Željezničko - poslovni red, Zagreb, 1908. 
* U slučaju da je više poduzetnika podnijelo u isto vrijeme molbu za isti pravac prednost 
je imao onaj poduzetnik koji je imao namjeru dalje protegnuti željeznicu. Vlast je mogla 
odbiti molitelja ili mu dozvolu podijeliti uz dodatne uvjete ako je to nalagala njegova 
osobnost ili planirani način izvođenja pothvata. U slučaju da je više osoba zatražilo 
dozvolu, provodio se javni natječaj. Na javnom natječaju trebalo je odabrati ponuditelja 
koji traži vremenski kraću dozvolu, koji ima najmanje zahtjeve prema državi, koji traži 
manje tarife (čl. 2. Općih odredbi), u: Oglas c.kr. banske vlade, glede dozvole za željeznička 


poduzeća i glede ustrojenja i nadziranja štedionicah. 

dozvole bilo je i dalje uvjet za stjecanje konačne dozvole, no razlika je bila 
u tome što prethodnom dozvolom više nisu podjeljivana isključiva prava ni 
ikakvo pravo prvenstva nego samo pravo izvršenja predizviđenja i poduzimanja 
radnji potrebnih za mjerenje i niveliranje (članak 4.). Takva se dozvola mogla 
podijeliti većem broju interesenata (čl. 4., st. 3.). 

Nakon sklapanja Nagodbe pitanje podjele dozvola za gradnju privatnih 
željeznica regulirala je već spomenuta Naredba iz 1868. Iom naredbom uve- 
dene su novine glede sudjelovanja zakonodavnog tijela u postupku dobivanja 
konačne dozvole, pa bismo taj sustav mogli nazvati trećim sustavom. 

Dozvola je kroz sve vrijeme trajanja promatranog razdoblja izdavana u 
posebnoj formi. U razdoblju do 1867. izdavana je od vladara u formi poseb- 
nog akta pod nazivom dozvolna isprava. U razdoblju nakon 1867. dozvola je 
izdavana za hrvatsko-ugarski dio Monarhije u formi zakona koji je sadržavao 
dozvolnu ispravu“. U tim je slučajevima, pravno gledano, koncesija podijeljena 
tek stupanjem zakonskog članka na snagu. 

Dozvolu je bilo moguće izmijeniti. Te su izmjene nakon Nagodbe provođene 
u formi zakonskih članaka koje je donosio zajednički sabor.“ Dozvolama su 
mogli biti dodavani i dodaci. Hrvatsko-ugarski sabor zakonskim je člancima 


tijekom cijelog razdoblja dodatno regulirao pojedine dozvole.“ 


“Usp. Zakonski članak XXXI. iz 1884. zajedničkoga hrvatsko - ugarskoga sabora o izgra- 


đenju čakovačko - zagrebačke (zagorske) željeznice mjesnog interesa kojim je odobrena 

i ozakonjena dozvolna isprava (čl. 1.). Navedeni zakonski članak u nastavku sadržava 

cijelu dozvolnu ispravu. 
“Usp. Zakonski članak (XXIX., 1874.) zajedničkoga hrvatsko - ugarskoga sabora o 
preinačenju dozvolne isprave u pogledu izgradjenja željeznice, vodeće od Šoprona prieko 
Požuna, Lundenburga i vagske doline, - zatim ob izgradjenju pobočne pruge, vodeće od 
Nemšove preko doline vlarske do zemaljske granice, u: Sbornik zakonah i naredbah valjanih 
za kraljevine Hrvatsku i Slavoniju, Zagreb, 1874., str. 367 - 369. Nadalje i Zakonski članak 
(XXX., 1874.) zajedničkoga hrvatsko - ugarskoga sabora o preinačenju nekih točki 
dozvolne isprave željeznice gradit se imajuće od Gjura preko Šoprona prama Ebenfurtu 
do zemaljske granice, u: Sbornik zakonah i naredbah valjanih za kraljevine Hrvatsku i Slavoniju, 
Zagreb, 1874., str. 370 - 372. 
“Usp. Zakonski članak XXXIII. iz 1884. zajedničkoga hrvatsko - ugarskoga sabora o 
stavljanju izvan krieposti ustanovah prometne naravi sadržanih u dodatcih njekojih 
željezničkih dozvolbenih izpravah, u: Sbornik zakonah i naredbah valjanih za kraljevine 
Hrvatsku i Slavoniju, Zagreb, 1884., str. 374 - 375. 


876 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


Dozvola se mogla prenositi. Prvi propis u Kraljevini Hrvatskoj i Slavoniji koji 
regulira takav prijenos dozvole bio je Zakon o mjesnim željeznicama iz 1880. 
godine. Za prijenos dozvole, ali i vlasništva nad željeznicom, bio je potreban 
pristanak Vlade (čl. 2. Zakona o mjesnim željeznicama). Zakon o izmjenama 
Zakona o mjesnim željeznicama iz 1888. godine prijenosu dozvole i vlasništva 
nad željeznicom pribraja i treći slučaj prijenosa ovlaštenja na obavljanje prometa. 
Zakon za sva tri prijenosa traži pristanak ministra za javne radnje i komunikacije 
(čl. 2. Zakona o izmjenama Zakona o mjesnim željeznicama). 


4. PRAVA I DUŽNOSTI KOJE PROIZLAZE IZ KONCESIJSKOG 
ODNOSA 


4. 1. Prava i dužnosti koncesionara 


Pravo graditi željeznicu bilo je osnovno pravo koncesionara koje mu je po- 
djeljivano na ekskluzivan način, što je značilo da nikome nije bilo dopušteno 
graditi željeznicu za javnu upotrebu koja bi spajala iste krajeve a da dotakne 
nove važne međutočke (čl. 8., čl. 10. Općih odredbi). Naredba iz 1854. godine 
u tom pogledu također spominje pravo građenja željeznice kao bitno pravo koje 
je koncesionaru za vrijeme trajanja koncesije podijeljeno na ekskluzivan način 
(članak 9. Naredbe iz 1854.). Državna uprava pridržala si je pravo gradnje ili 
podjele koncesije za gradnju pobočnih željeznica ili nastavka pravca glavne 
željeznice (čl. 9. Naredbe iz 1854.). Država je međutim i to pravo pojedinom 
koncesijom mogla prenijeti na koncesionara.“ U novom razdoblju nakon nagod- 
be Naredba iz 1868. po pitanju gradnje željeznice ne donosi nikakve novine. 

U korištenju pravom na gradnju koncesionar je bio ograničen glede trasiranja 
željeznice. U početku su to bili zahtjevi da se prilikom trasiranja željeznice ima 
u vidu i javna korist (čl. 2. Općih odredbi), a s vremenom su ograničenja po- 
stajala sve veća jer je vlast sve više planirala gradnju željezničke mreže. Pedesetih 
godina utjecaj vlasti već je bio takav da je ona u potpunosti određivala trasu. 


lako je mogla uzeti u obzir prijedloge koncesionara, takvim prijedlozima nije 


? Država je 1858. godine Društvu južne željeznice podijelila pravo prvenstva na gradnju 


pobočnih pruga na desnoj obali Dunava (čl. 23. - 25. koncesijske isprave), u: Michel A. 
Th., op. cit., str. 25. i 26. 

bila vezana.“ Prilikom trasiranja pruga državna je uprava bila vezana vojnim 
interesima koje je trebala imati u vidu.“ 

Pravo izvlaštenja tipično je podredno pravo koje je služilo koncesionaru 
da ostvari svoje pravo na gradnju željeznice. Njegovo propisivanje nalazimo 
već u prvom propisu o koncesiji (članak 8. Općih odredbi), a sadržavaju ga i 
pojedine dozvolne isprave pedesetih godina.“ Provodilo se prema propisima 
o izvlaštenju, a bilo je ograničeno samo na zemljišta čije je izvlaštenje bilo 
“neophodno potrebno" za gradnju željeznice (članak 8. Općih odredbi). 

Kasniji propisi o koncesijama na željeznicama ne donose ništa novo osim što 
Naredba iz 1868., kad govori o opsegu podijeljenog prava, umjesto neophodno 
potrebnog zemljišta koristi izraz prijeko potrebna zemljišta (članak 9. Naredbe 
iz 1868.). Pravo izvlaštenja bilo je podijeljeno koncesionarima i u slučaju gradnje 
željeznica mjesnog interesa u dozvolnim ispravama za gradnju tih željeznica.“ 
S faktične strane pitanje izvlaštenja bilo je delikatno, osobito s obzirom na 
otkupnu cijenu zemljišta.“ 

Pravo prevoziti osobe i stvari željeznicom drugo je glavno pravo konce- 
sionara koje mu je bilo podijeljeno na ekskluzivan i isključiv način (članak 8. 
Općih odredbi). Naredba iz 1854. u vezi s tim sadržava novost jer isključuje 


pravo koncesionara na prijevoz stvari nad kojima pošta ima monopol (čl. 9.). 


“U dozvolnoj ispravi za istočnu željeznicu cara Franje Josipa propisana je ovlast državne 


uprave da u potpunosti odredi trasu (čl. 1., st. 2. koncesijske isprave), u: Oglas c.kr. 
hervatsko - slavonskoga mjestoderžtva od 5. studenog 1856. br. 20403 u obziru konačne građevne 
i rukovne dozvole za istočnu željeznicu cezara Franje Josipa. 
*% Vojni razlozi isticani su kao bitni i u raspravama koje su se vodile oko trasiranja željeznice 
kroz Slavoniju, osobito kad se raspravljalo o posavskom pravcu. Protivnici tog pravca 
isticali su opasnost od turskog razaranja pruge, u: Slavonia i pitanje o njezinoj železnoj cesti, 
Zagreb, 1869., str. 9. 
“Usp. čl. L., st. 6. dozvolne isprave za istočnu željeznicu cara Franje Josipa, u: Oglas c.kr 
hervatsko - slavonskoga mjestoderžtva od 5. studenog 1856. br. 20403 u obziru konačne građevne 
i rukovne dozvole za istočnu željeznicu cezara Franje Josipa. 
Usp. čl. 10. dozvolne isprave za zagorsku željeznicu, u: Zakonski članak XXXI.: 1854. 
zajedničkoga hrvatsko - ugarskoga sabora o izgrađenju čakovačko - zagrebačke (zagorske) željeznice 
mjestnoga interesa. 
“U raspravi o gradnji željeznice kroz Slavoniju kao argument protiv željeznice kroz 
Posavinu isticana je i činjenica da od Broda do Piljenica ima puno šljivika i voćnjaka, 
a njihovo izvlaštenje znatno poskupljuje cijenu gradnje. U: Slavonia i pitanje o njezinoj 


železnej cesti, op. cit., str. 8. 


878 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


Podjela ekskluzivnog prava prijevoza pojedinim koncesionarima pedesetih je 
godina bila pravilo.“ 

Pravo prevoziti osobe i stvari na željeznici i nakon Nagodbe ostalo je bit- 
no pravo koncesionara (čl. 9. Nagodbe iz 1868.). Pravo prijevoza imali su i 
koncesionari mjesnih željeznica, no oni su to pravo koristili na nešto drukčiji 
način. lako su mogli prijevoz obavljati sami, svoje pravo često su prenosili na 
Kraljevske ugarske željeznice“, a bilo je i slučajeva da su pravo prenijeli na 
neko drugo privatno društvo." 

Koncesionar je imao pravo naplaćivati korištenje željeznice, a za tu svrhu 
morao je propisati cjenik.“ U svojem pravu naplate korištenja željeznicom 
koncesionar nije bio u potpunosti slobodan, nego je bio ograničen pravom 
vlasti na odobravanje tarifa. 

Osim prava, privatne željeznice imale su i određene dužnosti. Dužnosti 
privatnih željeznica bile su propisane naredbama, dozvolnim ispravama, a 
osobito u Željezničkom redu. 

Željeznička poduzeća, neovisno o tome bila ona privatna ili javna, bila su 
dužna službu izvršavati u općem interesu.* Svoju djelatnost morala su oba- 
vljati kontinuirano. U slučaju da je zbog izvanrednih situacija došlo do prekida 
odnosno do poremećaja prometa, željeznička su društva bila dužna što prije 
uspostaviti redoviti promet (čl. 16. Željezničkog reda). 

Željeznička poduzeća bila su dužna otpremati poštu. Otpremu pošte kao 
dužnost željezničkih poduzeća uvode već austrijski propisi iz 1837. i 1838. 
godine. Ta im je dužnost u početku bila nametnuta samo ako je to pošta 
zahtijevala. Pisma i uredske svežnje trebala su prevoziti besplatno. Za ostale 


* Usp. dozvolnu ispravu za istočnu željeznicu cara Franje Josipa, u: Oglas c.kr. hervatsko 


- slavonskoga mjestoderžtva od 5. studenog 1856. br. 20403 u obziru konačne građevne i rukovne 
dozvole za istočnu željeznicu cezara Franje Josipa. 
"Kr ug. željeznice bile su obvezne obavljati promet na mjesnim željeznicama, ako je to 
društvo mjesne željeznice zahtijevalo. Pretočki, op. cit., str. 386. 
*' Tako je npr. koncesiju za prugu Barcs - Virovitica - Pakrac, ali i za pobočne pruge od 
Pčelića do Slatine i od Bastaja do Kočanice i Velikih Zdenaca dobilo dioničko društvo 
Vicinalna željeznica Barcs - Pakrac, a promet je na temelju ugovora s koncesionarom 
obavljalo Društvo južne željeznice. Vujasinović, op. cit., str. 385. 
** Tako Opće odredbe (čl. 8.), Naredba iz 1854. (čl. 9.), Naredba iz 1868. (čl. 9.) 
**  Komparativno, interesantan je primjer pruskog ministra Heydta koji je radi zaštite općeg 
interesa 1859. godine globama prisilio željeznička društva da prvi put uvedu noćni 


promet. Gorničić, op. cit., str. 21. 

predmete, ali i poštanske službenike, željeznice su imale pravo na naknadu 
(članak 8. Općih odredbi). Željeznički red ponavlja stare dužnosti željezničkih 
poduzeća o besplatnoj otpremi pošte ako se to od njih zahtijeva i uvodi nove: 
besplatnu otpremu poštanskih kola i besplatan prijevoz poštanskih službenika 
(čl. 68. Željezničkog reda). Za Kraljevinu Hrvatsku i Slavoniju od 1853. godine 
to je značilo da smo u pravnom pogledu imali situaciju u kojoj su postojala dva 
pravna propisa koji na različit način reguliraju pitanja otpreme pošte, s time 
da kasnije preuzete, ali već zastarjele Opće odredbe, problematiku uređuju 
na arhaičan način. Cjelovito i ujednačeno rješenje za cijelu Monarhiju, osim 
Vojne krajine, uvedeno je Naredbom iz 1854. godine koja ponavlja obvezu 
željezničkog poduzeća ustanovljenu Željezničkim redom o potpuno besplatnoj 
otpremi (članak 10. Naredbe iz 1854.). Novost u otpremanju pošte uvedena je 
tek Zakonom o mjesnim željeznicama koji mjesne željeznice u pravilu oslobađa 
dužnosti otpremanja pošte.?* 

Prve dužnosti glede vojske ustanovljene su već Općim odredbama. Vojna 
uprava mogla je od poduzeća tražiti otpremu vojske i vojnih stvari, a poduzeće 
je bilo dužno staviti joj na raspolaganje sva prijevozna sredstva, s tim da je 
poduzeću pripadala i naknada prema općim tarifama (čl. 8. Općih odredbi). 
Željeznički red kao kasniji propis razlikuje dužnosti željeznica u redovitim 
okolnostima od dužnosti željeznica u stanjima rata. U redovitim okolnostima 
željeznice su u slučaju naredbe vojnog zapovjedništva ili ministarstva nadlež- 
nog za vojne poslove bile dužne odmah na raspolaganje staviti sva prometna 
sredstva. Takav prijevoz imao je pravo prvenstva, a željezničko društvo imalo 
je pravo na primjerenu naknadu koja će se sporazumno ustanoviti, a koja nije 
smjela biti viša od obične propisane tarife (čl. 69. Željezničkog reda). Kasnije 
je takav prijevoz naplaćivan prema cijenama ustanovljenima vojničkim otprem- 
nim naputkom. U slučaju rata vojne vlasti mogle su se koristiti željeznicom u 
potpunosti, a mogle su i obustaviti promet na željeznici. Poduzeću je pripadala 
primjerena naknada (čl. 70. Željezničkog reda). Ta je naknada u slučaju mjesnih 
željeznica određivana u dozvolnoj ispravi. 


** To oslobođenje ipak nije bilo bezuvjetno. Naime, ako je na željeznici uspostavljen 


redoviti svakodnevni promet, društvo mjesne željeznice bilo je dužno otpremati poštu. 
Za otpremu pošte pripadalo mu je pravo na naknadu. V Zakonski članak XXXI.: 1880. 
o željeznicah mjestnog interesa (čl. 4.). 
Usp. Zakonski članak XXXI.: 1884. zajedničkoga hrvatsko - ugarskoga sabora o 
izgrađenju čakovačko - zagrebačke (zagorske) željeznice mjestnoga interesa, članak 17. 


dozvolne isprave. 


880 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


Željeznice s vremenom, s obzirom na dužnosti koje su im postavljene, 
dobivaju važnost javne službe, a kod privatnih željeznica bila je riječ o konce- 
sioniranoj javnoj službi. ?* 

U tom je slučaju službu obavljala privatna osoba, u pravilu dioničko društvo, 
ali moglo se raditi i o fizičkoj osobi*“, željeznica je podvrgnuta posebnom pra- 


vnom režimu“, a subjektu je pravo podijeljeno posebnom dozvolom. 


4. 2. Prava koncedenta 


Državna vlast kao koncedent imala je pravo zahtijevati od koncesionara 
redovito i kontinuirano obavljanje željezničkog prometa. Koncedent je, nadalje, 
imao pravo zahtijevati od koncesionara da prema svim korisnicima željeznice 
postupa na jednak način te da prevozi svu robu. ?? 

Država je imala velike ovlasti i što se tiče tarifa. Opće odredbe sadržavaju 
pravilo o pravu države na snižavanje cijene kad godišnji čisti dohodak željez- 
nice prijeđe 15 % uložene glavnice (članak 8. Općih odredbi). Ta prvotna 
ovlast države da snizi cijene u slučajevima kad su one previsoke s vremenom 
je dobivala šire razmjere. Željeznički red iz 1851. propisuje dužnost privatnih 
poduzeća da podnesu državnoj upravi tarife prije prve obznane i prije svake 
promjene te ovlast države da tarife snizi ako su one previsoke (čl. 66.). Naredba 
iz 1854. godine uz zadržavanje “pravila od 15 %" propisuje dodatnu obvezu 


koncesionaru da podnese tarife na potvrdu Ministarstvu za trgovinu, obrt i 


**  Krbek navodi tri bitna elementa koncesionirane javne službe: privatnu osobu, javnu 


službu u materijalnom smislu i posebnu ovlast nadležne javne vlasti, u: Krbek, Ivo, 
Upravno pravo, Organizacija javne uprave, Zagreb, 1932., str. 60. 

Mirko pl. Josipović dobio je koncesiju kao pojedinac, no u dozvoli za gradnju zagorske 
mjesne željeznice propisana je mogućnost osnivanja dioničkog društva (vidi Zakonski 
članak XXXI.: 1884. zajedničkoga hrvatsko - ugarskoga sabora o izgrađenju čakovačko 
- zagrebačke (zagorske) željeznice mjestnoga interesa, čl. 20. dozvolne isprave), što se 
kasnije i dogodilo. 

** Carski patent od 26. studenog 1852. kojim su uređene ustanove o društvima, u: Ze- 
maljski - vladni list za kraljevine Hrvatsku i Slavoniju, Zagreb, 1853., komad 1., broj 4., str. 
25, govori o dužnosti željezničkih društava da u obavljanju djelatnosti poštuju posebne 
zakone (čl. 11.). 

* Dužnost jednakog postupanja prema svim korisnicima i dužnost prijevoza sve robe imali 
su koncesionari prvenstveno zbog toga što im je država jamčila monopolni položaj na 


određenom teritoriju. Gorničić, op. cit., str. 28. 

javne građevine koje ih odobrava u sporazumu s Ministarstvom unutarnjih 
djela (čl. 10.). Odredbe o tarifama redovito sadržavaju i dozvolne isprave tog 
razdoblja.“ 

Nakon Nagodbe za odobravanje tarifa postaje nadležan ministar za javne 
radnje i komunikacije (članak 10. Naredbe iz 1868.). Zakon o željeznicama 
mjesnog interesa sadržava zahtjev da u dozvolnoj ispravi bude propisana mak- 
simalna vozna i otpremna pristojba, a u zakonu su navedeni i uvjeti pod kojima 
je vlada bila ovlaštena smanjiti tarife (čl. 12.). Detaljne odredbe o tarifama 
sadržavale su pojedine dozvolne isprave.“ 

Poseban je bio slučaj kad je vlada koncesionarima jamčila kamate.“ U slučaju 
jamčenja kamata uloga države u određivanju tarifa bila je presudna.“ Država 
je tako kontrolirajući tarife kontrolirala i financije privatnih poduzeća, a to je 
dugoročno moglo imati za posljedicu gubitak samostalnosti koncesionara. 

Koncedent je imao pravo dobiti željeznicu u vlasništvo nakon isteka kon- 
cesije. Pravilo o neposrednom beznaplatnom prelasku željeznice u državno 
vlasništvo nakon isteka koncesije nalazimo već u Općim odredbama. Vlasništvo 


nad pokretninama trebalo je ostati željezničkom poduzeću (čl. 9. Općih odred- 


% U dozvolnoj ispravi za istočnu željeznicu cara Franje Josipa određena je najviša cijena 


karte (čl. 7. dozvolne isprave). U: Oglas c.kr. hervatsko - slavonskoga mjestoderžtva od 5. 
studenog 1856. br. 20403 u obziru konačne građevne i rukovne dozvole za istočnu željeznicu cezara 
Franje Josipa. 

Usp. dozvolnu ispravu za zagorsku željeznicu u Zakonskom članku XXXI.: 1884. 
zajedničkoga hrvatsko - ugarskoga sabora o izgrađenju čakovačko - zagrebačke (zagorske) 
željeznice mjesnog interesa, u kojoj je propisana maksimalna vozarina (čl. 13.), uvjeti za 
smanjenje tarife koje mora poštivati koncesionar (čl. 15.) i uvjeti pod kojima tarifu može 
smanjiti vlada (čl. 16.). 

9 Primjenjivana su dva modela jamčenja kamata, jamčenje kamata u apsolutnom iznosu 
i jamčenje kamata u relativnom iznosu. Kao primjer za prvi model može nam poslužiti 
jamstvo dano za gradnju ugarske sjeveroistočne željeznice u iznosu od 36.600 forinti po 
milji plus otkupnina od 500 forinti, dakle sveukupno 37.100 forinti u srebru (čl. 10., st. 
1.). Zakonski članak XIII. 1868. O predmetu građenja ugarske sjevero-iztočne željeznice, 
u: Sbornik zakonah i naredbah valjanih za kraljevine Hrvatsku i Slavoniju, od 24. srpnja 1869., 
str. 71 - 73. Primjer za drugi model jest dozvolna isprava za istočnu željeznicu cezara 
Franje Josipa u kojoj je sadržano jamstvo države u iznosu od 5,2 % godišnje kamate (čl. 
4.), u: Oglas c.kr. hervatsko - slavonskoga mjestoderžtva od 5. studenog 1856. br. 20403 u obziru 
konačne građevne i rukovne dozvole za istočnu željeznicu cezara Franje Josipa. 

9 Primjerice, Zakonski članak XIII. 1868. O predmetu građenja ugarske sjevero - iztočne 
željeznice sadržava odredbu o odlučnom utjecaju vlade na tarife dok god država jamči 


za kamate (čl. 9.). 


882 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


bi). To pravilo sadržano je i u kasnijoj Naredbi iz 1854., u Naredbi iz 1868.“, 
u Zakonu o željeznicama mjesnog interesa te u brojnim dozvolnim ispravama 
i za glavne i za mjesne željeznice. Mogli bismo reći da je ono konstanta cijelog 
razdoblja i odraz osnovne ideje o vremenskoj ograničenosti koncesije. 
Željezničko poduzeće bilo je dužno uspostaviti svoje brzojave (članak 54. 
Željezničkog reda). Ti su brzojavi trebali služiti ponajprije za dogovor između 
postaja. Vlastima je međutim bilo u interesu postaviti uz pruge i državne 
brzojave. Zbog toga je vrlo rano u propisima“, ali i u dozvolnim ispravama“ 
propisivano pravo države da bez naknade gradi državne brzojave na zemljištu u 
vlasništvu željezničkog poduzeća. Dozvolne isprave o gradnji mjesnih željeznica 
također sadržavaju odredbe o brzojavima i o besplatnoj gradnji brzojava na 
zemljištu u vlasništvu željezničkog poduzeća.“ Država si je često propisivala 
i pravo koristiti se brzojavima željezničkog poduzeća u slučaju da je upotreba 


državnog brzojava otežana ili nemoguća.“ 


5. NADZOR NAD KONCESIONIRANIM ŽELJEZNICAMA 


Pitanje državnog nadzora nad željeznicama u Habsburškoj Monarhiji posta- 
vilo se vrlo brzo nakon gradnje prvih pruga, a pravno je takav zahtjev formu- 
liran u Općim odredbama u kojima stoji da si državna uprava pridržava pravo 
“osobitog nadgleda ove grane obrtovanja" (čl. 1. Općih odredbi). Kontrolu je 


trebao provoditi Vladin povjerenik u željezničkom poduzeću. Zemaljska vlada 


64 


Naredba iz 1868. godine u članku 8. ponavlja odredbu Naredbe iz 1854., ali uvodi i 
dodatnu dužnost koncesionara da preda željeznicu u upotrebljivu stanju. Vlasti su zbog 
toga mogle pet godina prije isteka koncesije narediti koncesionaru izvršenje određenih 
popravaka (čl. 8., st. 2.). 

€ Naredba iz 1854. čl. 10., Naredba iz 1868., čl. 10. 

% Vidi članak 12. dozvolne isprave za istočnu željeznicu cara Franje Josipa, u: Oglas c.kr: 
hervatsko - slavonskoga mjestoderžtva od 5. studenog 1856. br. 20403 u obziru konačne građevne 
i rukovne dozvole za istočnu željeznicu cezara Franje Josipa. 

Usp. dozvolnu ispravu za zagorsku željeznicu (čl. 12., st. 3.), u: Zakonski članak XXXI.: 
1884. zajedničkoga hrvatsko - ugarskoga sabora o izgrađenju čakovačko - zagrebačke (zagorske) 
željeznice mjestnoga interesa. 

Usp. čl. 12. dozvolne isprave za istočnu željeznicu cara Franje Josipa, u: Oglas c.kr. 
hervatsko - slavonskoga mjestoderžtva od 5. studenog 1856. br. 20403 u obziru konačne građevne 


i rukovne dozvole za istočnu željeznicu cezara Franje Josipa. 

imala je ovlast svakom koncesionaru postaviti zasebnog povjerenika. On je imao 
zadaću kontrolirati zakonitost rada (čl. 10. Općih odredbi). 

Željeznički red iz 1851. sadržava detaljnije odredbe o nadzoru i kontroli 
nad privatnim željeznicama. Internu kontrolu u željezničkom poduzeću trebala 
je provoditi željeznička direkcija samog poduzeća (čl. 71. Željezničkog reda). 
Za provedbu državne kontrole bila je zadužena Glavna inspekcija željeznica, 
upravna organizacija podčinjena Ministarstvu za trgovinu, obrt i javne građevine 
(čl. 73. Željezničkog reda). 

Glavna inspekcija imala je nadležnost nad kontrolom građevina, nad 
kontrolom pruge, nad sredstvima rada, nad redom vožnje i tarifama, a i nad 
zaposlenicima privatnih željeznica. Direkcija je mogla zaposlenike opomenuti, 
ukoriti, novčano globiti, suspendirati, a u krajnjoj liniji i otpustiti iz službe“? 
(čl. 74. - 81. Željezničkog reda). 

Glavna inspekcija tim je povodom donosila presudu. Protiv presude mogla se 
u roku od 14 dana uložiti žalba ministarstvu trgovine. Žalba u slučaju suspenzije 
i otpusta iz službe nije imala suspenzivni učinak (čl. 82. Željezničkog reda). Ako 
privatna željeznica nije odmah izvršila presudu ili naredbu Glavne inspekcije, Gla- 
vna inspekcija takvo je odugovlačenje bila dužna prijaviti Ministarstvu za trgovinu, 
obrti javne građevine (čl. 85., st. 1. Željezničkog reda). Ministar za trgovinu, obrt 
i javne građevine mogao je direktora privatnog poduzeća u tom slučaju pozvati 
na disciplinsku odgovornost (čl. 85., st. 2. Željezničkog reda). Najstroža sankcija 
koju je ministar mogao izreći privatnom željezničkom poduzeću bila je uspostava 
sekvestra nad željeznicom. Do toga je moglo doći ako se neka privatna željeznica, 
iako više puta opomenuta, nije pokorila naredbama vlasti ili je postupala protivno 
dozvolnoj ispravi i Željezničkom redu (Naredba iz 1854., čl. 12.). 

Nakon Nagodbe nadzor nad željeznicama u Kraljevini Hrvatskoj i Slavoniji 
provodili su ministar za javne radove i komunikacije, a od 1889. godine ministar 
trgovine“ te Glavno nadzorništvo za željeznice i brodarstvo, odnosno od 3. 


9% Važne su bile i pravne posljedice otpusta iz službe jer su osuđenu osobu pogađale na 


način da se više nije mogla zaposliti ni na jednoj željeznici u Monarhiji (čl. 84., st. 2. 
Željezničkog reda). Iznimno, otpuštena se osoba mogla zaposliti na željeznici ako joj je 
to posebnom dozvolom dopustio ministar nadležan za poslove željeznica (čl. 84., st. 2. 
Željezničkog reda). 

Navedene godine došlo je do promjena u djelokrugu Ministarstva za poljodjelstvo, obrt 
i trgovinu i Ministarstva za javne radove i komunikacije. Poslovi poljoprivrede potpali 
su u djelokrug novog Ministarstva poljoprivrede, a poslovi obrta i trgovine ušli su u 
djelokrug novog Ministarstva trgovine koje je postalo nadležno i za poslove javnih 


radova i komunikacija, u: Pretočki, op. cit., str. 72. 


884 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


siječnja 1906. Kr. ug. vrhovno nadzorništvo za željeznice i brodarstvo.“ Nadzor 
nad Kr. ug. željeznicama i nad mjesnim željeznicama koje su stajale pod upravom 
Kr. ug. državnih željeznica provodilo je Ravnateljstvo kr. ug. državnih željez- 
nica (čl. 72. Željezničkog reda iz 1907.), a nadzor nad privatnim željeznicama 
provodila su njihova ravnateljstva. Nadzor autonomnih hrvatskih organa nad 
željeznicama praktički nije postojao.“ U cijelom je hrvatsko-ugarskom razdoblju 


i dalje postojala mogućnost uspostavljanja sekvestra nad željeznicom.“ 


6. RJEŠAVANJE KONCESIJSKIH SPOROVA NA ŽELJEZNICAMA 


Privatne su se željeznice morale sporazumijevati glede raznih pitanja, poput 
voznog reda, zajedničkog korištenja kolodvora, pozajmljivanja željezničkih kola i 
sl. Iako je vrlo rano propisom ustanovljena dužnost poduzeća da se sporazumiju“, 
razumije se da do sporazuma nije uvijek moglo doći. U tom je slučaju vrlo rano 
propisom predviđena nadležnost Ministarstva trgovine, obrta i javnih građevina 
u početku, a poslije ostalih ministarstava nadležnih za poslove željeznica, da 
jednostrano urede odnose među koncesionarima.“ U prvom razdoblju austrijske 
dominacije, a također i velikom dijelu razdoblja mađarske dominacije, sporovi 
su rješavani isključivo u okviru upravnih vlasti. Smjer takvog razvoja sigurno je 
velikim dijelom trasirala i odredba članka 13. Naredbe iz 1854. kojom je rješavanje 
sporova stavljeno u isključivu upravnu nadležnost.“ 

Zakon o željeznicama mjesnog interesa ostaje na liniji upravnog rješavanja 
koncesijskih sporova, a izmijenjeni Zakon o željeznicama mjesnog interesa 


7" Naputak za kr. ug. vrhovno nadzorništvo za željeznice i brodarstvo, odobren previšnjim 


rješenjem Nj. cesar. i apostolskog kraljevskog Veličanstva, danim u Beču, dne 29. prosinca 
godine 1905., izdan naredbom kr. ug. zajedničkog ministarstva trgovine od 3. siječnja 
1906. br. 662., u: Sbornik zakona i naredaba valjanih za Kraljevine Hrvatsku i Slavoniju, 
Zagreb, 1906., str. 179 - 187, vidi i Lajnert, op. cit., str. 36. 

"I državne i privatne željeznice u Kraljevini Hrvatskoj i Slavoniji imale su gotovo 

potpunu eksteritorijalnost u odnosu na autonomne organe vlasti. Ta se eksteritorijalnost 

s vremenom zloupotrebom širila sve više. Gorničić, op. cit., str. 135. 

73 Naredba iz 1868., čl. 12. 

74 Naredba iz 1854., čl. 10. 

55 Naredba iz 1854., čl. 10. i Naredba iz 1868., čl. 10. 

Naredba iz 1854., a i Naredba iz 1868. isključuju sudski postupak te istodobno stavljaju 


u nadležnost upravnim vlastima provođenje Naredbe. 

propisuje i konkretnu nadležnost ministra za rješavanje sporova.““ Nadležnost 
upravnih vlasti propisuju i pojedine dozvolne isprave za mjesne željeznice.“ 
lako je upravna nadležnost za rješavanje sporova bila pravilo, ipak je u 
određenim slučajevima dolazilo do ugovaranja sudske nadležnosti za rješavanje 
sporova. Do takvog ugovaranja nadležnosti dolazilo je između Ugarske i Društva 
južnih željeznica jer je Društvo južnih željeznica jedino moglo Vladi nametnuti 
takvu pogodbu. Iom je prilikom ugovarana nadležnost Kr. budipeštanskog 
sudbenog stola“, ali i nadležnost neodređenog budimpeštanskog kotarskog 
suda. Primjer za posljednje je slučaj prekupa zagrebačko-karlovačke pruge.“ 
Interesantno je da, iako je bila riječ o području Kraljevine Hrvatske i Slavonije, 


nije ugovorena nadležnost nekog hrvatskog suda. 


Ministar za javne radove i komunikacije bio je nadležan riješiti spor do kojeg je došlo 
između koncesionara i vlasnika municipalnog ili općinskog puta ili vodoregulacijskog 
obrambenog nasipa kojim je željeznica trebala proći. Ministar je pritom uređivao uvjete 
upotrebe puta ili nasipa. Glede javnih cesta Hrvatske i Slavonije koje nisu bile pod 
upravom zajedničke vlade, ministar je spor rješavao s banom (čl. 8.). Zakonski članak 
IV: 1888. o preinačenju i nadopunjenju zakonskog članka XXXI. od godine 1880. o 
željeznicah mjestnoga interesa. 

" Dozvolna isprava za zagorsku željeznicu (čl. 9.) propisuje nadležnost vlade da riješi 
sporove koji među društvima nastanu u pogledu zajedničke upotrebe kolodvora i 
pozajmljivanja kola. Ova odredba imala je u vidu mogući spor između zagorske mjesne 
željeznice i Društva južnih željeznica jer je pruga zagorske željeznice kretala iz kolodvora 
u Čakovcu i završavala na zapadnom kolodvoru u Zagrebu. Oba su kolodvora, naime, 
bila u vlasništvu Društva južnih željeznica. Dozvolna isprava za zagorsku željeznicu, u: 
Zakonski članak XXXI.: 1884. zajedničkoga hrvatsko - ugarskoga sabora o izgrađenju čakovačko 
- zagrebačke (zagorske) željeznice mjestnoga interesa. 

Zakonski članak XLV: 1882. zajedničkoga hrvatsko - ugarskoga sabora ob uzakonjenju 
s društvom cesarsko - kraljevske povlaštene austrijske državne željeznice dne 8. lipnja 
1882. sklopljenoga ugovora te u smislu članka 4. istoga izdati se imajuće dozvolne 
isprave, u: Sbornik zakonah i naredbah valjanih za kraljevine Hrvatsku i Slavoniju, Zagreb, 
1883., str. 126 - 147, čl. 9. ugovora. 

* Zakonski članak XLIV:: 1880. zajedničkoga hrvatsko - ugarskoga sabora o uzakonjenju 
ugovora o prekupu zagrebačko - karlovačke željezničke pruge, u: Shornik zakonah i nared- 
bah valjanih za kraljevine Hrvatsku i Slavoniju, Zagreb, 1880., str. 299 - 304, u članku 11. 
ugovora, za “parbena pitanja" ustanovljena je nadležnost neodređenog budimpeštanskog 
kotarskog suda koji je tužitelj mogao slobodno izabrati. Navedena pitanja trebalo je 
riješiti “u smislu zakonskog članka LIV. od godine 1868. sumarnim putem". Izraz parbe- 
na pitanja po našem mišljenju dijelom se sigurno odnosi i na pitanja koja su čisto uprav- 
no pravne prirode jer je gotovo cijeli koncesijski odnos, a osobito su to pitanja prekupa, 


u domeni upravnog prava. 


886 Ivan Kosnica: Pravni vidovi koncesija na željeznicama u Kraljevini Hrvatskoj i Slavoniji od 1848. do 1918. 


Do bitne promjene nadležnosti upravnih vlasti za rješavanje sporova dolazi 
tek 1896. uspostavljanjem Upravnog suda za ugarski dio Monarhije Zakonskim 
člankom o kraljevskom upravnom sudištu.*' Tim je zakonom dokinuta ovlast 
ministra trgovine da uređuje prijeporna pitanja glede željeznica (čl. 20.). 

Nadležnost Upravnog suda određena je tehnikom pozitivne enumeracije. 
Što se privatnih željeznica tiče, za nas su relevantni članci 68. i 69. Zakona, 
s tom razlikom da se članak 68. odnosio na sve privatne željeznice, a članak 
69. samo na mjesne željeznice. Upravni sud bio je nadležan odlučivati o zako- 
nitosti odluke ministra trgovine kojom je ravnateljstvu željezničkog poduzeća 
ili pojedinim članovima ravnateljstva izrekao disciplinske kazne iz članka 85. 
Željezničkog reda*“ (čl. 68., toč. 1. Zakona o upravnom sudištu). Sud je također 
bio nadležan kontrolirati zakonitost sljedećih odluka: odluke o tarifi, odluke 
kojom ministar otegotne odredbe kasnijeg zakona proteže na prije koncesioni- 
ranu željeznicu i odluke kojom je ministar prije koncesioniranim željeznicama 
uskratio korištenje pogodnosti sadržanih u poslije donesenom zakonu (čl. 68., 
toč. 2., toč. 3. Zakona o upravnom sudištu). 

Sud je bio nadležan kontrolirati zakonitost: odluke ministra kojom kod 
prekupa odlučuje o otkupnoj svoti, odluke ministra kojom kod prekupa odlučuje 
o glavnici, odluke ministra kojom željezničkom poduzeću uskraćuje podmirenje 
tražbina, odluke ministra o uvjetima poštanskog otpremanja, odluke kojom se 
željeznici nalažu neke radnje i odluke ministra kojom odlučuje u prijepornim 
pitanjima prometa između Kr. ug. državnih željeznica i željeznica mjesnog 
interesa (čl. 69. Zakona o upravnom sudištu). Kod odlučivanja sud je trebao 
imati u vidu odredbe zakona, naredbi i dozvolne isprave. 

Na kraju razmatranja opsega upravnosudske kontrole treba reći da Uprav- 
ni sud ni u kojem pogledu nije mogao ispitivati odluku o koncesiji. Osim što 
ispitivanje takve odluke nije bilo predviđeno Zakonom o upravnom sudištu, 
razlog za nemogućnost ispitivanja odluke ležao je u činjenici da ovdje nije bila 


riječ o subjektivnom pravu stranke. 


*' Zakonski članak XXVI. zajedničkoga hrvatsko - ugarskoga državnoga sabora o kraljevskom 


ugarskom upravnom sudištu, u: Sbornik zakonah i naredbah valjanih za kraljevine Hrvatsku i 
Slavoniju, Zagreb, 1896, str. 403 - 446. 
#2 Članak 85. u vezi s člankom 81. Željezničkog reda sadržava četiri vrste kazne: pokaranje, 
novčana globa, obustava od službe za vrijeme dok traje karnostna ili kazneno - sudbena 
istraga, otpust iz službe. 
* Kad Krišković govori o nadležnosti austrijskog upravnog suda, on kao primjer koristi 


i podjelu željezničke koncesije. Upravni sud prema njegovu mišljenju nije nadležan 

7. PRESTANAK KONCESIJSKOG ODNOSA 


Prvi, najprirodniji način prestanka koncesije trebao bi biti protek vremena, 
odnosno istek roka na koji je koncesija podijeljena. Prve odredbe o roku u 
Habsburškoj Monarhiji nalazimo već u prvim propisima o koncesiji. Ti prvi 
propisi sadržavaju pravilo o podjeli koncesije na maksimalno 50 godina, no 
sadržavaju i odredbu o mogućnosti iznimne podjele koncesije na vrijeme od 
maksimalno 90 godina (čl. 9., st. 1. i 2. Općih odredbi). Naredba o koncesio- 
niranju propisuje maksimalan rok od 90 godina (čl. 7., st. 1.). Pedesetih godina 
19. stoljeća u Habsburškoj su Monarhiji koncesije podjeljivane na 90 godina.** 
Nakon sklapanja Nagodbe nije došlo do bitnih promjena. Naredba iz 1868. u 
svojem članku 8. navodi maksimalan rok od 90 godina, a promjene u tom po- 
gledu nije donijela ni regulativa koja se odnosila na željeznice mjesnog interesa 
koje se također podjeljuju na maksimalan rok od 90 godina (čl. 2. Zakona o 
željeznicama mjesnog interesa). 

Koncesija je mogla prestati i prestankom postojanja jednog od subjekata 
koncesijskog odnosa. Događalo se da koncesija prestane zato što je prestao 
postojati koncesionar. Primjer za to je koncesija podijeljena Društvu istočne 
željeznice. Društvo podijeljenu koncesiju nije nikad realiziralo. 

Promjene na strani koncedenta, iako rjeđe, također su moguće. U našem 
je slučaju do takve promjene došlo na kraju razdoblja, 1918. godine, slomom 
Austro-Ugarske Monarhije. Ta promjena ipak nije značila prestanak koncesijskog 
odnosa. Koncesije Društva južne željeznice i društava mjesnih željeznica na- 
stavile su postojati i u novoj državi.“ 

Mogućnost oduzimanja koncesije predviđena je već u prvim propisima o 
koncesiji. Predviđeno je kao krajnja mjera za slučajeve kad koncesionar nije 
poštovao odredbe dozvole. Prije oduzimanja koncesije koncesionaru su izricani 
opomena i ukor (čl. 10. Općih odredbi). Od 1851. godine koncesionar je morao 


odlučivati o podjeli koncesije stoga što u tom slučaju nije povrijeđeno subjektivno pravo 
stranke. Krišković, Vinko, Upravna nauka i hrvatsko upravno pravo, po predavanjima V. 
Kriškovića god. 1900./ 1901., Zagreb, 1902., str. 199. 
** Usp. dozvolnu ispravu za istočnu željeznicu cara Franje Josipa (čl. 3.) u: Oglas c.kr. her- 
vatsko - slavonskoga mjestoderžtva od 5. studenog 1856. br. 20403 u obziru konačne građevne i 
rukovne dozvole za istočnu željeznicu cezara Franje Josipa, ali i dozvolnu ispravu podijeljenu 
Društvu južne željeznice (čl. 3.), u Michel, A. Th., op. cit., str. 16, 17. 
* O kontinuitetu postojanja društava vicinalnih željeznica u Kraljevini SHS i kasnije 


Kraljevini Jugoslaviji više u: Lajnert, op. cit., str. 43 - 56. 

uz odredbe dozvole poštovati i odredbe Željezničkog reda te mu je u slučaju 
nepoštovanja tih odredbi također mogla biti oduzeta koncesija. 

Poseban slučaj prestanka koncesije jest otkup, odnosno prekup koncesije. U 
Habsburškoj Monarhiji propisi o koncesijama ne sadržavaju ništa o prekupu. 
Dozvolne isprave sadržavaju u pravilu i odredbe o prekupu**. U Austro-Ugarskoj 
Monarhiji 1880. godine dolazi do promjene u tom pogledu jer je i na opće- 
normativnoj razini reguliran prekup, iako samo načelno Zakonom o mjesnim 
željeznicama (čl. 2. Zakona o mjesnim željeznicama). Preciznije odredbe o 
prekupu i u ovom razdoblju nalazimo u pojedinim dozvolnim ispravama. 

Dozvolne isprave kroz sve razdoblje prekup uređuju na način da definiraju 
dva osnovna elementa prekupa. Prvi je element rok nakon kojeg je bilo moguće 
poduzeti prekup, u pravilu je bila riječ o roku od 30 godina, a drugi je element 
način određivanja prekupne cijene, obično je bila riječ o dužnosti države da 
koncesionaru isplaćuje određenu naknadu u godišnjim ili semestralnim inter- 
valima kroz sve vrijeme na koje je koncesija dana. 

Što se vremena provođenja i prakse prekupa tiče, prekupi su poduzimani tek 
nakon sklapanja Austro-ugarske nagodbe. U Kraljevini Ugarskoj, a i u Kralje- 
vini Hrvatskoj i Slavoniji, praksa je bila takva da je prekup provođen suprotno 
uvjetima naznačenim u dozvolnim ispravama. Do povrede je došlo i s obzirom 
na rok prekupa, a i s obzirom na financijske aspekte prekupa. Ugarska država 
kod prekupa ipak nije primjenjivala izravnu represiju prema koncesionarima, 
nego je pritisak na koncesionare provodila na neizravan način, sileći ih na razne 
preinake.*“ Ugarska je vlast koristila i svoj položaj da primora koncesionare na 
prekup. Osobito se to dogodilo u slučaju prekupa pruge Zagreb - Karlovac kad je 
peštanska vlada Društvu južne željeznice zaprijetila izgradnjom pruge “od Siska 
do koje postaje željeznice karlovačko - riječke".** Gradnja takve pruge značila 


* Prema dozvolnoj ispravi za istočnu željeznicu cara Franje Josipa država je imala pravo 


prekupiti prugu nakon 30 godina. Iznos koji je koncesionarima morala platiti nije mogao 
biti manji od čistog dohotka posljednje od sedam godina, a morao je iznositi minimalno 
5,2 % godišnje od uloženog kapitala za gradnju željeznice. Koncesionarima je ta naknada 
trebala biti isplaćivana godišnje sve do kraja trajanja prvotne koncesije (čI. 6.), u: Oglas 
c.kr. hervatsko - slavonskoga mjestoderžtva od 5. studenog 1856. br 20403 u obziru konačne 
građevne i rukovne dozvole za istočnu željeznicu cezara Franje Josipa. 

7 Gorničić, op. cit., str. 148, 149. 

* Pritisak je na Društvo južne željeznice izvršen donošenjem Zakonskog članka XXVI: 

1877. zajedničkoga hrvatsko - ugarskoga sabora o željeznicah koje će se sagraditi u 

području krajine, u: Sbornik zakonah i naredbah valjanih za kraljevine Hrvatsku i Slavoniju, 

Zagreb, 1878., str. 25 - 27, čl. 1. b), i Gorničić, op. cit., str. 175. 

bi za Društvo južnih željeznica gubitak monopolnog položaja na prijevoz tereta 
iz Siska, pa je Društvo zbog toga pristalo na prekup.“ Prekup je ozakonjen 
Zakonskim člankom XLIV.: 1880. zajedničkoga hrvatsko - ugarskoga sabora o 


uzakonjenju ugovora o prekupu zagrebačko - karlovačke željezničke pruge. 


8. ZAKLJUČAK 


Izgradnja željeznica u Kraljevini Hrvatskoj i Slavoniji od samih je početaka 
bila pod dominantnim utjecajem vanjskih faktora, isprva austrijske, a nakon 
sklapanja Nagodbe, mađarske politike. U prvom razdoblju austrijske domi- 
nacije željeznička mreža planirana je i građena od Beča prema Irstu, a među 
pobočnim prugama te pruge bila je i pruga Zidani Most - Sisak. Navedena 
pruga bila je u interesu ponajprije austrijskih vladajućih krugova i kapitalista 
jer je trebala povećati dovoz robe u Trst. U početku je država gradila pruge, no 
nastupanjem gospodarske i financijske krize država je bila primorana željeznice 
dati u koncesiju. Od tad pa sve do sklapanja Nagodbe željeznice su ponajprije 
građene privatnim kapitalom, pa je tako i prvu željeznicu na prostoru Hrvatske 
i Slavonije sagradio privatni međunarodni konzorcij. 

Nakon Nagodbe vlasti započinju ubrzanu gradnju pruge od Budimpešte 
prema Rijeci. Vlast u cijelom razdoblju forsira gradnju pravaca sjever - jug, 
a gradnju podunavskog pravca istok - zapad, koji bi najviše odgovarao hrvat- 
skim interesima, onemogućuje. Nakon 1880. godine počinje gradnja mjesnih 
željeznica na temelju koncesije. Vlast potiče gradnju tih željeznica ponajprije 
financijski. Društvena, gospodarska i politička važnost željeznica u tom je 
razdoblju bila golema; željeznice su velikim dijelom utjecale na koncentraciju 
stanovništva, bile su iznimno važne za gospodarski razvoj, a bile su i sredstvo 
prodora mađarskog nacionalnog elementa u hrvatski teritorij. Bila je to najveća 
“ekspozitura" zajedničkih organa vlasti na teritoriju Hrvatske i Slavonije. lako 
je službeni jezik u Hrvatskoj i Slavoniji prema Nagodbi trebao biti hrvatski, 
na željeznicama se u pravilu primjenjivao mađarski jezik. Ugarske državne 
željeznice imale su sjedište u Pešti, a slično je bilo i s privatnim željeznicama 


koje su sve imale sjedišta izvan Hrvatske i Slavonije. 


Ibid. 

Za dodjelu koncesije u prvom razdoblju nadležan je bio vladar. Nakon 
sklapanja Nagodbe vladar je koncesiju davao nakon rasprave pred Hrvatsko- 
ugarskim saborom. Postupak dodjele koncesije postupno se razvijao. Osnovne 
odredbe nalazimo u prvim propisima o koncesiji, a svaki sljedeći propis na 
potpuniji način regulira temeljne institute postupka. Akt podjele koncesije kroz 
sve razdoblje bio je akt vlasti kojom je podjeljivana povlastica, a ne dozvola, 
iako u praksi susrećemo ponajprije naziv dozvola, dozvolna isprava. Dozvole je 
bilo moguće dopuniti, a postojala je i zakonska mogućnost njihova prijenosa. 

Bit koncesijskog odnosa nalazila se u pravima i dužnostima koncesionara i 
koncedenta. Temeljna prava koncesionara bila su: graditi željeznicu, provesti 
izvlaštenje potrebnih zemljišta, obavljati prijevoz na željeznici i ubirati tarifu. 
Koncesionar je imao dužnost službu izvršavati u općem interesu, kontinuirano. 
U načelu je bio dužan otpremati poštu, a postojale su i posebne dužnosti u 
stanjima rata. Prava koncedenta bila su: podjela koncesije, utjecaj na tarife, 
stjecanje vlasništva nad željeznicom nakon isteka koncesije, gradnja brzojava 
uz privatne željeznice. 

Nadzor nad koncesioniranim željeznicama na hrvatskom prostoru provo- 
dila su bečka ministarstva nadležna za poslove željeznica i Glavna inspekcija. 
Nakon sklapanja Nagodbe nadzor su provodili Ministarstvo za javne radnje 
i komunikacije, odnosno od 1889. Ministarstvo trgovine u Pešti te Glavno 
nadzorništvo za željeznice i brodarstvo odnosno Kr. ug. vrhovno nadzorništvo 
za željeznice i brodarstvo. 

Rješavanje sporova Naredbom iz 1854., ali i Naredbom iz 1868., stavljeno 
je u nadležnost upravnih vlasti. Zajednička hrvatsko-ugarska vlada raznim je 
drugim propisima i dozvolnim ispravama pridržala ovlast arbitrirati između 
privatnih željeznica. Ipak, pojedinim ugovorima ugovarana je nadležnost 
sudskih vlasti za rješenje nekih sporova. Donošenje Zakonskog članka XXVI. 
o upravnom sudištu 1896. godine stvorilo je pretpostavku za uspostavljanje 
potpunije kontrole zakonitosti postupanja upravnih vlasti u predmetima pri- 
vatnih željeznica. 

Koncesijski odnos mogao je prestati na više načina, a najvažniji način pre- 
stanka odnosa u promatranom razdoblju bio je prekup. Najvažniji prekup u 
Hrvatskoj i Slavoniji obavljen je 1880. godine prekupom željeznice Zagreb 
- Karlovac, samo 15 godina nakon njezine gradnje. Do prekupa je došlo zbog 
snažnog pritiska mađarskih vlasti. Iz toga proizlazi i zaključak da je poslovanje 
privatnih željeznica velikim dijelom bilo pod kontrolom mađarskih vlasti i to- 


lerirano samo u onoj mjeri koja nije smetala glavnim mađarskim interesima. 

Summary 
Ivan Kosnica “ 


LEGAL FORMS OF CONCESSIONS TO RAILWAYS IN THE 
KINGDOM OF CROATIA AND SLAVONIA FROM 1848 TO 1918 


The first railways in the Kingdom of Croatia and Slavonia were built on the basis 
of a concession agreement. Following the Croatian-Hungarian Agreement in 1868 some 
changes were introduced, and the building of railways was financed from the state bud- 
get. Since 1880 until the end of the period covered by this study railways were built by 
private companies on the basis of concessions. 

As a rule, the concession was granted by the ruler. Exceptions were local railways of 
lesser importance and licences for these were granted by the minister for public works and 
communication and from 1889 by the minister of trade. The procedure was divided into two 
parts: the previous procedure and the procedure required for special licences. I he concession 
was divided by means of special licences, which were issued in special forms. The concession 
holder thus acquired the right to build a railway, the right to dispossess land required for 
this purpose and the right to use railway transport and collect money from other users. The 
concession holder was under the obligation to provide this service in the public interest. As 
a rule, he was expected to ensure mail delivery, and he also had some special duties towards 
the army. The concession granter had the right to divide the concession, he played an im- 
portant role in setting rates, and after the expiry of the concession he acquired ownership of 
the railway. Until the Croatian-Hungarian Agreement, it was the ministries in Vienna 
and also the Central Inspection Services that were responsible for the supervision of private 
railways, whereas after the Agreement, this function was taken over by the Ministry of 
Public Works and Communication, the Ministry of Irade and the Central Inspection 
Services for railways and shipping of the Kingdom of Croatia - Slavonia and also by the 
Cliief Supervisory Service for railways and shipping of the Kingdom of Hungary. Disputes 
relating to private railways were generally resolved by administrative bodies, and they had 
jurisdiction over these matters until 1896, when the Administrative Court was established. 
The concession could expire after a certain period of time, after the concession holder ceased 
to exist, by expropriation or repurchase. 

Zusammenfassung 
Ivan Kosnica “ 


JURISTISCHE ASPEKTE DER EISENBAHNKONZESSIONEN 
IM KONIGREICH KROATIEN UND SLAVONIEN 
ZWISCHEN 1848 UND 1918 


Die ersten Eisenbahnen im Konigreich Kroatien und Slavonien wurden nach dem 
Konzessionsmodell gebaut. Mit dem Kroatisch-ungarischen Ausgleich im Jahre 1868 
kommt es in dieser Hinsicht zu Verćinderungen, weil nun der Eisenbahnbau vom Staat 
tibernominen wurde. Von 1880 bis zum Ende des Betrachtungszeitraums werden Eisen- 
bahnen wieder von Privaten auf der Grundlage von Konzessionen gebaut. 

Die Konzession wurde in der Regel vom Herrscher vergeben. Eine Ausnahme bildeten 
die weniger bedeutenden Lokalbahnen, fitr deren Bewilligung der ungarische Minister filr 
offentliche Arbeiten und Kommunikation bzw. ab 1889 der Handelsminister zustćindig 
war. Das Verfahren war in zwei Abschnitte gegliedert, das Vorverfahren und die Einholung 
der Sonderbewilligung. Die Konzession wurde durch eine besonders gestaltete Sonderbewil- 
ligung vergeben. Mit der Konzession erhielt der Konzessionćir das Recht, die Eisenbahn zu 
bauen, die Eigentiimer der erforderlichen Grundstiicke zu enteignen, den Eisenbahntransport 
durchzufiihren und diese Leistung zu berechnen. Seine Leistungen hatte er im allgemeinen 
Interesse auszuliben, in der Regel war er verpflichtet, die Post abzufertigen, und es waren 
auch Sonderpflichten in Bezug auf das Militćir postuliert. Der Konzedent hatte das Recht, 
die Konzession zu vergeben, er hatte wesentlichen Einfluss auf den Tarif, und nach Ablauf 
der Konzession erwarb er die Eigentumsrechte an der Eisenbahn. Die Aufsicht tiber die 
privaten Eisenbahnen oblag bis zur Unterzeichnung des Ausgleichs den filr die Aufgaben 
der Eisenbahnen zustćindigen Ministerien in Wien sowie der Generalinspektion, nach dem 
Ausgleich ging die Aufsicht auf das Ministerium fiir offentliche Arbeiten und Kommunikation 
bezichungsweise das Handelsministerium und die Generalinspektion filr Eisenbahnen und 
Schiffswesen beziehungsweise die Koniglich ungarische Generalinspektion fiir Eisenbahnen 
und Schiffswesen tiber. Streitigkeiten im Bereich der Privateisenbahnen wurden in der Regel 
von den Verwaltungsbehorden beschieden, deren Zustćindigkeit erst 1896 mit Errichtung des 
Verwaltungsgerichtshofes bedeutend eingeschrćinkt wurde. Die Konzession erlosch nach Ablauf 
eines bestimmten Zeitraumes, durch Auflosung des Konzessionćirs, Entzug oder Verkauf: 

